# Okresné riaditeľstvo Policajného zboru v Bratislave IV



M. Sch. Trnavského 1, 844 22 Bratislava

Pre: Regionálne médiá - DEVEX

Od: mjr. Martina Kočišová

Kontakt: tel: 09610 34 117

fax: 09610 34 109

Dátum: 16.05.2022

Vec: Tlačové informácie

Č. p: ORPZ-BAIV-VO-54-017/2022

**z Policajného zápisníka**

* Poverený príslušník PZ začal trestné stíhanie pre prečin krádeže, ktorého sa dopustil doposiaľ neznámy páchateľ, tým že v čase od 19.00h dňa 14.04.2022 do 08.30h dňa 15.04.2022 v záhradkárskej osade Múrnice vnikol na pozemok záhrady, a to tak, že zvalil plot a presunul sa k chatke, kde poškodil zárubňu dverí na neuzamknutej chatke, následne prešiel k záhradnému domčeku, kde poškodil petlicu na dverách a  odcudzil z neho elektrocentrálu zn. Gude, kávovar neznámej značky, čerpadlo zn. Gardena, aku skrutkovač zn. Makita, aku doťahovačku zn. Makita, karbobrúsku zn. Parkside, gola sadu v kufríku, menič napätia neznámej značky, čím svojím konaním spôsobil poškodenému 36-ročnému mužovi škodu vo výške 1.150 €.
* Poverený policajt PZ začal trestné stíhanie a súčasne vzniesol obvinenie 50-ročnému mužovi za prečin marenie výkonu úradného rozhodnutia, pretože obvinený muž v čase o 21.00h dňa 20.04.2022 na ceste II/505 viedol osobné motorové vozidlo zn. Škoda Octavia, pričom následne bol zastavený a kontrolovaný hliadkou a vyzvaný na predloženie dokladov potrebných na vedenie a prevádzku motorového vozidla. Následnou lustráciou bolo zistené, že obvinený viedol motorové vozidlo i napriek tomu, že mu bol Rozsudkom Okresného súdu Bratislava IV uložený trest zákazu činnosti vedenia akýchkoľvek motorových vozidiel v trvaní 24 mesiacov, čím vykonával činnosť, na ktorú sa vzťahuje rozhodnutie súdu alebo iného štátneho orgánu o zákaze činnosti.
* Poverený policajt PZ začal trestné stíhanie a súčasne vzniesol obvinenie 34-ročnému mužovi za prečin krádeže, pretože obvinený dňa 28.04.2022 v čase od 04.18h do 04.38h na ulici Opletalova vylomil vonkajšie žalúzie na okne unimobunky slúžiacej ako mobilné odberové miesto na testovanie ochorenia Covid, z ktorej následne odcudzil voľne položený notebook zn. Asus a pokladničku zn. Rottner s finančnou hotovosťou vo výške 27 €, čím svojím konaním spôsobil poškodenej spoločnosti škodu krádežou vo výške 331 € a škodu poškodením vo výške 150 €.
* Poverený príslušník PZ začal trestné stíhanie pre prečin krádeže a poškodzovanie cudzej veci, ktorého sa dopustil doposiaľ neznámy páchateľ, tým že v čase od 19.30h dňa 08.05.2022 do 09.20h dňa 09.05.2022 v záhradkárskej oblasti Múrnica vnikol na pozemky troch záhrad. V prvej záhrade vypáčil a poškodil dvere na unimobunke a odcudzil z nej uhlovú brúsku zn. Hitaschi, menič napätia, vŕtačku 12 voltovú neznámej značky, dve LED solárne lampy, plnú propán- butánovú bombu, potom poškodil visiaci zámok na dverách do náraďovne, z ktorej následne odcudzil elektrocentrála neznámej značky, uhlovú brúsku zn. Narex, vŕtačku zn. Natex, trakčnú batériu VARTA 12V LFS95, ručnú kosačku neznámej značky, fúrik neznámej značky, solárne zariadenie, solárny regulátor napätia pre batériu, dva solárne káble spájajúce regulátor a solárny panel. Následne páchateľ poškodil oplotenie na druhej vedľajšej záhrady, poškodil zámok a zárubňu na dverách unimobunky, z ktorej neodcudzil žiadne veci a z tretej záhrady sa pokúsil odcudziť cestný bicykel zn. COUGAN, na čo sa majiteľ záhrady zobudil a páchateľ ušiel. Neznámy páchateľ svojím konaním pôsobil poškodenému majiteľovi prvej záhrady 66-ročnému mužovi škodu krádežou vo výške 820 €, škodu poškodením vo výške 50 € a 43-ročnému mužovi škodu poškodením vo výške 200 €.